У Вікіпедыі ёсць артыкулы пра іншых асоб з прозвішчам Шапавал.

**Сяргей Шапавал** (нар. 7 лютага 1990, Ворзэль, УССР) — украінскі футбаліст, паўабаронца ісландскага клуба «Дальвік/Рэйнір».

Клубная кар’ера
---------------

Нарадзіўся ў Ворзелі (Кіеўская вобласць), дзе і пачаў займацца футболам у трэнера Валянціна Пятровіча Лысова. У ДЮФЛ гуляў у камандах кіеўскіх школ «Лакаматыў», «Атрадны» і «Змена-Абалонь». З 2007 года гуляў у Другой лізе за  «Нафком» (Бравары), а затым у Першай за «Ніву» (Цярнопаль), «Фенікс-Ільічовец» (Калініна), «Львоў». 

### «Ціраспаль»

У 2011 годзе перайшоў у клуб трэцяга дывізіёна чэмпіянату Польшчы «Палонія» (Лешна). У перыяд з 2012 па 2015 год гуляў у Малдове за клуб «Ціраспаль». У Нацыянальнай Дывізіі дэбютаваў 10 сакавіка 2012 года ў матчы 19 тура «Ціраспаль» — «Кастулень» (3:1), замяніўшы ў канцы матча  Віктара Булата. У складзе прыднястроўскіх «гараджан» за 3,5 года адыграў 86 матчаў у чэмпіянатах Малдовы і 4 у еўракубках. Станавіўся ўладальнікам Кубка Малдовы (2012/13) і срэбраным прызёрам  чэмпіянату Малдовы (2013/14). Улетку 2015 года, знаходзячыся ў адпачынку, ад капітана каманды даведаўся пра расфарміраванне ціраспальскага клуба.

### «Чарнаморац»

11 ліпеня 2015 года Шапавал падпісаў двухгадовы кантракт з адэскім «Чарнаморцам». Ва ўкраінскай Прэм’ер-лізе дэбютаваў у матчы першага тура чэмпіянату 2015/16 супраць данецкага «Алімпіка». 7 снежня 2015 года было афіцыйна паведамлена аб скасаванні кантракта паміж Сяргеем і «Чарнаморцам» па ўзаемнай згодзе. Усяго за «маракоў» правёў 7 сустрэч у чэмпіянаце, 2 гульні ў Кубку Украіны і 1 паядынак у моладзевым першынстве.

### «Тарпеда-БелАЗ»

У лютым 2016 года прыбыў на прагляд у беларускі клуб «Тарпеда-БелАЗ», з якім у сакавіку падпісаў кантракт. У складзе жодзінцаў стаў асноўным апорным паўабаронцам, заставаўся ім і ў сезоне 2017. У ліпені 2018 года па пагадненні бакоў пакінуў «Тарпеда-БелАЗ».

### «Гомель»

Неўзабаве пасля зыходу з жодзінскага клуба стаў іграком «Гомеля». У першым жа матчы за новую каманду 21 ліпеня адзначыўся дублем у браму магілёўскага «Дняпра» (выніковы лік 2:0). У далейшым замацаваўся ў стартавым складзе каманды. У студзені 2019 года стала вядома, што паўабаронца пакінуў гомельскую каманду па заканчэнні кантракта.

### «Лі Ман»

У студзені 2019 года перайшоў у ганконгскі клуб «Лі Ман».

### «Дынама» Брэст

У ліпені 2021 года вярнуўся ў Беларусь, стаўшы іграком брэсцкага «Дынама».

### Апошнія гады

У студзені 2022 года ў якасці свабоднага агента папоўніў склад клуба «Пэрэмога» з Другой лігі Украіны, аднак у сакавіку, так і не згуляўшы за каманду, перабраўся ў польскі «Нараў». У маі 2022 годзе апынуўся ў клубе «Дальвік/Рэйнір» з чацвёртага дывізіёна Ісландыі.

Дасягненні
----------

* Малдова Срэбраны прызёр чэмпіянату Малдовы: 2013/14
* Малдова Уладальнік Кубка Малдовы: 2013
* Беларусь Уладальнік Кубка Беларусі: 2016
* Ганконг Уладальнік Кубка лігі Ганконга: 2019

Зноскі
------

1. ↑  Sergiy Shapoval // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Serhiy Shapoval // FBref.com<a href='https://wikidata.org/wiki/Track:Q56239490'></a>
3. 1 2  Дебют Сергея Шаповала за «Черноморец» (руск.)(недаступная спасылка).  Ирпенский общественный портал (18 ліпеня 2015). Архівавана з першакрыніцы 17 жніўня 2015. Праверана 2 сакавіка 2016.
4. ↑  Сергей Шаповал: «В ФК „Тирасполь" работали люди, которые делали всё, чтобы футболист думал только об игре» (руск.).  «Молдавский футбол» (13 ліпеня 2015). Архівавана з першакрыніцы 17 жніўня 2015. Праверана 2 сакавіка 2016.
5. ↑  Ещё два новичка «Черноморца» (руск.).  ФК «Черноморец» Одесса (11 ліпеня 2015). Архівавана з першакрыніцы 17 жніўня 2015. Праверана 2 сакавіка 2016.
6. ↑  Сергей Шаповал покидает «Черноморец» (руск.).  ФК «Черноморец» Одесса (7 снежня 2015). Праверана 7 снежня 2015.
7. ↑  Украинский хавбек Сергей Шаповал подписал контракт с "Торпедо-БелАЗ". football.by.
8. ↑  Сергей Шаповал покинул "Торпедо-БелАЗ". football.by.
9. ↑  Экс-жодинец Шаповал пополнил ряды "Гомеля". football.by.
10. ↑  Батищев, Дао и еше шесть игроков покинули "Гомель". football.by.
11. ↑  Экс-полузащитник "Гомеля" и "Торпедо-БелАЗ" продолжит карьеру в Гонконге. football.by.
12. ↑  Юдчиц и Шаповал перешли в брестское «Динамо». by.tribuna.com
13. ↑  Бывший полузащитник брестского "Динамо" перешел в украинский клуб. football.by.

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballDatabase.eu · FootballFacts.ru · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УАФ · УПЛ |